Το Μουσείο Σύγχρονης Τέχνης του Ιδρύματος Βασίλη & Ελίζας Γουλανδρή στο Παγκράτι
Το **Ίδρυμα Βασίλη και Ελίζας Γουλανδρή** είναι Ελληνικός κοινωφελής, μη κερδοσκοπικός οργανισμός που στοχεύει κυρίως στην ενίσχυση των τεχνών και ιδιαίτερα των εικαστικών. Ιδρύθηκε το 1979 από το ζεύγος Βασίλη και Ελίζας Γουλανδρή και σήμερα εδρεύει στο κτήριο της οδού Ερατοσθένους 13, στο Παγκράτι.

Ιστορικό
--------

Πρώτος πρόεδρος ήταν ο Βασίλης Γουλανδρής και το 1994 τον διαδέχτηκε η Ελίζα Γουλανδρή. Από το 2000 μέχρι και σήμερα, πρόεδρος είναι η Φλωρέτ Π. Καραδόντη.

Στις 28 Ιουλίου 1979, το ίδρυμα εγκαινίασε το Μουσείο Σύγχρονης Τέχνης Άνδρου. Επιθυμία των ιδρυτών ήταν η δημιουργία ενός μικρού αποκεντρωμένου Μουσείου Σύγχρονης Τέχνης, το οποίο θα φιλοξενούσε τα έργα του ζεύγους Γουλανδρή, καθώς και περιοδικές εκθέσεις καλλιτεχνών του 20ου αιώνα, όπως Πικάσο, Ματίς, Μιρό, Καντίνσκι, Κλέε κ.ά. που διοργανώνονται κάθε καλοκαίρι από το 1986 στη Νέα Πτέρυγα του Μουσείου Σύγχρονης Τέχνης.

Το 1981 το ίδρυμα χρηματοδότησε τη κατασκευή του Αρχαιολογικού Μουσείου της Άνδρου (το οποίο δωρήθηκε στο Ελληνικό κράτος) για να στεγάσει πολύτιμα ευρήματα του αρχαίου οικισμού της Ζαγοράς της Άνδρου. Το 1989 ανέλαβε την κατασκευή, εξοπλισμό και συντήρηση της Εστίας Αθηνών.

Το νέο κτήριο της Αθήνας
------------------------

Το Ίδρυμα Βασίλη και Ελίζας Γουλανδρή ολοκλήρωσε την κατασκευή μιας νέας στέγης στην Αθήνα, διαμορφώνοντας ένα νεοκλασικό κτήριο της δεκαετίας του 1920, στην οδό Ερατοσθένους 13 στο Παγκράτι της Αθήνας. 

Σε αυτό το νέο κτήριο, 7.300 τ.μ. 11 όροφοι, πέντε εκ των οποίων πάνω από την επιφάνεια, εκτός από την έδρα του ιδρύματος φιλοξενούνται έργα της συλλογής των ιδρυτών Βασίλη Π. Γουλανδρή και της συζύγου του Ελίζας Β. Καραδόντη. 

Στο μουσείο της Αθήνας παρουσιάζονται έργα καλλιτεχνών όπως Πικάσο, Σαγκάλ, Ματίς, Τζιακομέττι, Μιρό, Κλέε, Καντίνσκι, Ελ Γκρέκο, Σεζάν, Μοντιλιάνι κ.α.

Παραπομπές
----------

1. ↑  «Ίδρυμα Βασίλη και Ελίζας Γουλανδρή- ΙΒΕΓ Παρουσίαση». *www.goulandris.gr*. Αρχειοθετήθηκε από το πρωτότυπο στις 30 Αυγούστου 2018. Ανακτήθηκε στις 4 Νοεμβρίου 2018.
2. ↑  «Obituary: Basil Goulandris» (στα αγγλικά). *The Independent*.. Ανακτήθηκε στις 2018-11-04.
3. ↑  «Παρελθούσες - Μουσείο Σύγχρονης Τέχνης, Ίδρυμα Βασίλη και Ελίζας Γουλανδρή». *www.moca-andros.gr*. Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 4 Νοεμβρίου 2018.
4. ↑  «Ιδρυμα Βασίλη και Ελίζας Γουλανδρή - Δραστηριότητες». *www.goulandris.gr*. Αρχειοθετήθηκε από το πρωτότυπο στις 30 Αυγούστου 2018. Ανακτήθηκε στις 4 Νοεμβρίου 2018.
5. ↑  «Ξεκινά η κατασκευή του Μουσείου Γουλανδρή στο Παγκράτι». *www.koolnews.gr*. Αρχειοθετήθηκε από το πρωτότυπο στις 26 Απριλίου 2015. Ανακτήθηκε στις 23 Δεκεμβρίου 2018.
6. ↑  Κατσαράκης, Βασίλης (29 Δεκεμβρίου 2012). «Μουσείο Σύγχρονης Τέχνης στο Παγκράτι». *Artic.gr - ενημέρωση για τέχνες*. Ανακτήθηκε στις 23 Δεκεμβρίου 2018.
7. ↑  admin. «Goulandris Museum of Contemporary Art» (στα Αγγλικά). Αρχειοθετήθηκε από το πρωτότυπο στις 19 Μαρτίου 2018. Ανακτήθηκε στις 23 Δεκεμβρίου 2018.
8. ↑  «Ένας Πικάσο στο Παγκράτι, Μαργαρίτας Πουρνάρα | Kathimerini». *www.kathimerini.gr*. Ανακτήθηκε στις 27 Ιουλίου 2019.
9. ↑  «Ένας Πικάσο στο Παγκράτι, Μαργαρίτας Πουρνάρα | Kathimerini». *www.kathimerini.gr*. Ανακτήθηκε στις 23 Δεκεμβρίου 2018.
10. ↑  «The Goulandris collection destined for new Athens museum, Margarita Pournara | Kathimerini». *www.ekathimerini.com* (στα English). Ανακτήθηκε στις 23 Δεκεμβρίου 2018. CS1 maint: Μη αναγνωρίσιμη γλώσσα (link)
11. ↑  «Goulandris Museum of Contemporary Art» (στα αγγλικά). *Wikipedia*. 2018-06-29. .